CELEX: 62011TN0552
Language: fi
Date: 2011-10-24 00:00:00
Title: Asia T-552/11: Kanne 24.10.2011 — Lito Maieftiko Gynaikologiko kai Cheirourgico Kentro v. komissio

7.1.2012   
            
            
               FI
            
            
               Euroopan unionin virallinen lehti
            
            
               C 6/19
            
         Kanne 24.10.2011 — Lito Maieftiko Gynaikologiko kai Cheirourgico Kentro v. komissio
   (Asia T-552/11)
   2012/C 6/36
   Oikeudenkäyntikieli: kreikka
   
      Asianosaiset
   
   
      Kantaja: Lito Maieftiko Gynaikologiko kai Cheirourgico Kentro (Ateena, Kreikka) (edustaja: asianajaja E. Tzannini)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               hyväksymään kanteen
            
         
               —
            
            
               kumoamaan riidanalaisen veloitusilmoituksen
            
         
               —
            
            
               ottamaan huomioon väitteen, jonka mukaan sen 17.6.2011 päivätyssä kertomuksessa ilmoitetut määrät on palautettava
            
         
               —
            
            
               kumoamaan riidanalaisen toimen myös suorittamatta olevaa kolmatta erää koskevilta osin;
            
         
               —
            
            
               korvaamaan mainittua kolmatta erää koskevat, mahdollisesti palautuskelpoiset määrät, joita ei ole milloinkaan suoritettu; kyseistä erää on lykätty viisi vuotta
            
         
               —
            
            
               toteamaan, että esillä oleva kanne keskeyttää kolmannen erän saamista koskevan oikeuden vanhentumisen
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteessaan, että 9.9.2011 päivättyyn veloitusilmoitukseen nro 3241109207 sisältyvä komission päätös, joka koskee kantajan osallistumista ”WARD IN HAND” -nimiseen tutkimusohjelmaan nro 510743, on kumottava.
   Kanteensa tueksi kantaja vetoaa seuraaviin kanneperusteisiin:
   
               —
            
            
               Euroopan komissio on käyttänyt väärin toimivaltaansa, koska se on rinnastanut toisiinsa oikeudellisesti sen, että tuntilistoja ei ole toimitettu ja sen, että sovittuja eriä ei ole toimitettu, ja katsonut, että kyseessä on sopimusvelvoitteiden rikkominen
            
         
               —
            
            
               riidanalaisen veloitusilmoituksen perustelujen puuttuminen ja sen yleisen oikeusperiaatteen loukkaaminen, jonka mukaan asianomaiselle vastaisen toimen on oltava perusteltu, jotta tämä voi varmistua sen laillisuudesta, koska riidanalaista veloitusilmoitusta ei ole millään tavalla perusteltu
            
         
               —
            
            
               näytön huomiotta jättäminen
            
         
               —
            
            
               oikeudellinen virhe ja perustelujen puuttuminen, koska vastaaja ei ole ottanut huomioon kantajan esittämiä tosiseikkoja ja on hylännyt ne lainvastaisesti ja ilman perusteluja
            
         
               —
            
            
               luottamuksensuojan periaatteen loukkaaminen, koska vastaaja on lainvastaisesti jättänyt suorittamatta kantajalle ohjelman viimeisen erän ja on tehnyt tyhjäksi koko tutkimustyön viisi vuotta sen jälkeen, kun ohjelma oli päättynyt.